দক্ষিণ কোরিয়া
দক্ষিণ কোরিয়া উত্তর-পূর্ব এশিয়ার একটি দেশ যা কোরীয় উপদ্বীপের দক্ষিণ অংশটি নিয়ে গঠিত। এর সরকারি নাম কোরীয় প্রজাতন্ত্র ( "দাএ-হান্-মিন্-‌গুক্‌")। দক্ষিণ কোরিয়ার উত্তরে উত্তর কোরিয়া, পূর্বে জাপান সাগর, দক্ষিণে ও দক্ষিণ-পূর্বে কোরিয়া প্রণালী, যা জাপান থেকে দেশটিকে পৃথক করেছে, এবং পশ্চিমে পীত সাগর। সিউল হচ্ছে দক্ষিণ কোরিয়ার বৃহত্তম শহর ও রাজধানী।
দক্ষিণ কোরিয়ার প্রদেশ
প্রদেশ হল দক্ষিণ কোরিয়ার প্রথম-পর্যায়ের প্রশাসনিক বিভাগ। দক্ষিণ কোরিয়ায় ৯টি প্রদেশ রয়েছে: উত্তর চুংচেয়ং, দক্ষিণ চুংচেয়ং, গাংওয়ান, গিয়েওনগি, উত্তর গিয়েওংসাং, দক্ষিণ গিয়েওংসাং, জেজু দ্বীপ, উত্তর জেওলা এবং দক্ষিণ জেওলা।